Sha Angreal: December 2010
Наздраве за Новата Година!!!
Да ни е весела, благодатна, щастлива!!!Пълна с радост, смях и вдъхновение!!!
Любовта не задължава. Страхът е изпълнен със задължения. По пътя на страха, каквото и да правим, то е защото трябва да го направим и очакваме другите да направят нещо, защото трябва да го направят. Имаме задължението и веднага след като то се появи, ние започваме да му се съпротивляваме. Колкото повече съпротива оказваме, толкова повече страдаме. Рано или късно се опитваме да избягаме от задълженията. От друга страна, любовта не притежава съпротива. Каквото и да правим, то е защото искаме да го правим. То става удоволствие, то е подобно на игра и ние изпитваме удоволствие от него. При любовта няма очаквания. Страхът е пълен с очаквания. Посредством страха ние правим нещата, защото трябва да ги направим и очакваме и другите да направят същото. Ето защо страхът наранява, а любовта не наранява. Ние очакваме нещо и ако то не се случи, се чувстваме наранени. Обвиняваме другите, че не изпълняват нашите очаквания. Когато обичаме, нямаме очаквания - правим нещо, защото така искаме и другите хора постъпват по определен начин по същата причина - защото така искат или не искат и в това няма нищо лично. Когато не очакваме нещо да се случи, ако нищо не се случи, това не е важно. Не се чувстваме наранени, защото всичко, което става е О.К. Ето защо почти нищо не ни наранява, когато обичаме. Ние не очакваме, че нашият любим трябва да направи нещо, и съответно нямаме задължения. Любовта почива върху уважението. Страхът не уважава нищо, включително себе си. Ако аз съжалявам за вас, това означава, че не ви уважавам. Означава, че не можете да правите собствен избор. Когато трябва да правя изборите вместо вас, в тази позиция аз не ви уважавам. Ако не ви уважавам, тогава аз се опитвам да ви контролирам. През повечето време, когато казваме на децата си как да живеят техния си живот, това е защото не ги уважаваме. Съжаляваме ги и се опитваме да направим за тях това, което те самите трябва да направят за себе си. Когато не уважавам себе си, аз се съжалявам, струва ми се че не съм достатъчно добър за този живот. Как да разберете кога не уважавате себе си. Когато казвате: “Горкият аз, не съм достатъчно силен, достатъчно интелигентен, достатъчно красив, не мога да го направя.” Самосъжалението произтича от липсата на респект. Любовта е безжалостна. Тя не изпитва съжаление към никой, но е състрадателна. Страхът е изпълнен със съжаление, той изпитва съжаление към всеки. Вие ме съжалявате, когато не ме уважавате, когато не смятате, че съм достатъчно силен за да се справя. От друга страна любовта респектира. Обичам те - зная, че можеш да се справиш. Зная, че си достатъчно силен, достатъчно добър и интелигентен, за да направиш свой собствен избор. Не е необходимо да правя избор вместо теб. Ти можеш да го направиш. Ако паднеш, аз ще ти подам своята ръка, мога да ти помогна да станеш. Мога да кажа: “Ти можеш, продължавай напред.” Това е състрадание, но то не е същото като да изпитваш съжаление. Състраданието произтича от уважението и любовта, а чувството на съжаление е резултат от страха и липсата на уважение. Любовта е напълно отговорна. Страхът избягва отговорността, но това не означава, че няма отговорност. Като се опитваме да избегнем отговорността, ние правим една от най-големите грешки, защото всяко действие има последствие. Всичко, което мислим, всичко, което правим, има последствия. Когато правим избор, ние имаме резултат или реакция. Ако не направим избор, пак имаме резултат или реакция. Ние ще преживеем последствията от нашите действия по един или друг начин. Ето защо всяко човешко същество е напълно отговорно за своите действия, дори и да не иска да носи тази отговорност. Другите хора може да се опитват да платят за вашите грешки, но вие така или иначе ще си платите за грешките и тогава като цяло плащате двойно. Когато другите се опитват да поемат вашата отговорност, това само създава по-голяма драма. Любовта винаги е мила, страхът не е. Поради страха ние сме изпълнени със задължения и очаквания, не проявяваме респект, избягваме отговорността и изпитваме съжаление. Как да се почувстваме добре, когато толкова ни е страх. Чувстваме се жертва на всичко. Чувстваме се ядосани, тъжни, ревниви или предадени. Гневът не е нищо друго освен страх с маска. Тъгата, също е страх с маска, ревността също. С всички тези емоции, идващи от страха и предизвикващи страдание, ние само претендираме, че сме мили. Ние не сме мили, защото не се чувстваме добре, не сме щастливи. Ако вие сте на пътя на любовта, нямате задължения, нямате очаквания. Не съжалявате себе си или партньора си. Всичко върви добре за вас и затова усмивката е винаги на лицето ви. Чувствате се добре със себе си, и тъй като сте щастлив, вие сте мил. Любовта винаги е добра и тази доброта ви прави щедър и отваря всички врати. Страхът е егоистичен - това е само за мен. Егоизмът затваря всички врати. Любовта е безусловна. Страхът изобилства от условия. На пътя на страха, аз ще те обичам, ако ми позволиш да те контролирам, ако си добър към мен, ако подхождаш на образа, който съм си изградил за теб. И понеже ти никога няма да постигнеш този образ, аз те осъждам за това и те обявявам за виновен. Много пъти аз дори се срамувам от теб, защото не си това, което искам. Ако не подхождаш на този образ, ти ме смущаваш, дразниш ме, не мога да проявявам никакво търпение към теб. Аз просто претендирам за доброта. На пътя на любовта няма ако, няма условия. Обичам те без причина, без никакви оправдания. Обичам те такъв какъвто си и ти давам свободата да бъдеш такъв. Ако не те обичам такъв, тогава по-добре да бъда с някой друг, който отговаря на моите изисквания. Нямаме право да променяме, когото и да било и никой няма право да променя нас. Ако решим да се променяме, това трябва да е защото ние така искаме, защото не желаем повече да страдаме. Повечето хора изживяват целия си живот, вървейки по пътя на страха. Те се обвързват, защото чувстват че трябва да бъдат обвързани. В тази връзка проявяват всички свои очаквания към партньора си и към себе си. Цялата тази драма и страдание съществуват, защото ние използваме канали за комуникация, които са съществували още преди да се родим. Хората съдят и стават жертви, клюкарстват се взаимно, клюкарят с приятели, клюкарят в бара. Карат членовете на семейството да се мразят един друг. Натрупват емоционална отрова и я предават и на децата си. “ Виж баща си – какво ми направи. Не бъди като него. Всички мъже са такива, всички жени са такива.” Ето какво правим с хората, които обичаме толкова много – със собствените си деца, приятели и партньори. На пътя на страха имаме толкова много условия, очаквания и задължения, че създаваме безброй правила да защитим себе си от емоционалната мъка. А истината е, че не бива да има никакви правила. Тези правила повлияват върху качеството на каналите за комуникация между нас, защото когато се страхуваме, ние лъжем. Ако ти имаш очаквания какъв да бъда, тогава аз се чувствам длъжен да бъда такъв. Истината е, че не съм това, което искаш. Когато съм честен и съм това, което съм, ти се чувстваш наранен, ти се ядосваш. Тогава аз те лъжа, защото се страхувам от твоята присъда. Страхувам се, че ще ме обвиниш, че ще ме осъдиш и ще ме накажеш. И всеки път, когато си спомниш, ти ме наказваш отново и отново за същата грешка. На пътя на любовта има справедливост. Ако направите грешка, плащате само веднъж за нея и ако вие истински обичате себе си, вие се учите от тази грешка. На пътя на страха няма справедливост. Карате себе си да плащате хиляди пъти за една и съща грешка. Карате приятеля или партньора си да плаща хиляди пъти за същата грешка. Това създава чувство за несправедливост и отваря много емоционални рани. След това, разбира се, смятате, че си сте се провалили. Хората драматизират всичко, дори съвсем прости и дребни неща. Виждаме тези драми в обичайните взаимоотношения..., защото те са на пътя на страха... Ето какво се случва, когато изхождаме от пътя на страха. Тъй като не те уважавам, аз действам сякаш ти не си достатъчно интелигентен, за да видиш какво е добро и какво не за теб. Допускам, че не си достатъчно силен да влезеш в определени ситуации и да се грижиш за себе си. Аз трябва да те контролирам и казвам: “Нека го направя вместо теб” или “Не прави това”. Опитвам се да потискам твоята половина от връзката и поемам контрола за всичко. Ако аз контролирам цялата връзка, тогава къде е твоята част? Тя не работи.... По пътя на любовта, вие давате повече отколкото взимате. И разбира се, обичате себе си достатъчно, че да позволявате на егоистични хора да се възползват от вас. Вие няма да си отмъщавате, но сте наясно във вашите общувания. Може да кажете: “Не харесвам, когато се опитваш да се възползваш от мен, когато не ме уважаваш, когато не си добър с мен. Не се нуждая от някой, който да злоупотребява с мен с думи, емоционално или физически. Нямам нужда да чувам ругатните ти през цялото време. И не, защото съм по-добър от теб, а защото обичам красотата. Обичам да се смея, обичам да се забавлявам, обичам да обичам. И не защото съм егоист, аз просто не искам голяма жертва край мен. Това не означава, че не те обичам, но аз не мога да поема отговорност за твоя сън. Ако имаш взаимоотношения с мен, ще бъде твърде тежко за твоя паразит, защото няма да реагирам на твоя боклук въобще.” Това не е егоизъм; това е любов към себе си. Егоизмът, контролът и страхът ще разрушат почти всяка връзка. Великодушието, свободата и любовта ще създадат най-красивата връзка: продължаваща любовна история.... Накрая, ако вие разберете, че никой друг не може да ви направи щастливи, и че щастието е резултат на любовта, която извира от вас, тогава сте овладели великото майсторство... Изкуството на Любовта... Можем да говорим за любовта и да изпишем хиляди книги за нея, но любовта ще е различна за всеки от нас, защото трябва лично да я преживеем. Любовта няма нищо общо с представите, тя е свързана с действието. Любовта в действие може да донесе само щастие. Страхът в действие може да предизвика само страдания. Единственият начин да овладеете любовта е да я практикувате. Не е необходимо да оправдавате любовта си, да я обяснявате, необходимо е само да се упражнявате в любов. Майсторството се изгражда с практика. Из: "Овладяването на Любовта"- Дон Мигел Руиз
via В Позитивния сайт ми припомниха за тях - Хартиени Снежинки - има чудни попадения:)))
усмихни се:): УСМИВКАТА/притча/: "УСМИВКАТА Едно малко момченце искало да срещне Бог. То знаело, че трябва да измине много път до мястото, където Бог живее. И така, то..."
Една невероятно богата и информативна книга, която може да послужи не само на жените, но и на мъжете; както за домашни условия, така и за разработване програми за професионални спа центрове! Доброто здраве през 21 век не означава само и единствено отсъствие на болести. Доброто здраве днес включва също така психологическо здраве, устойчивост към стрес, наличие на позитивна нагласа към живота, жизненост и умение да поддържаме хармонични отношения със себе си и другите. В този смисъл грижите за здравето и самочувствието ни не са просто лукс, а дългосрочна инвестиция в собствената ни личност. Spa ритуали у дома е книга за всекидневните грижи за нашето здраве, красота и психологически комфорт. Нейната цел е да станем по-активни в грижите за себе си – във физически и духовен план. Когато редовно осигуряваме на тялото и ума си релаксиращи мигове, ние се изпълваме с енергия и ставаме устойчиви на стрес и негативни влияния. Защото качеството на живот на човека и неговата работоспособност зависят от качеството на неговия отдих. Тази книга ще ни научи как да глезим духа и тялото си без да напускаме прага на дома си. Изграждането на енергийно здрава жилищна среда е изключително важно за нашето благополучие – на тази тема са посветени главите за хромотерапия и създаване на спа кът за релакс. Разгледани са и безкрайните възможности на етеричните масла да дезинфекцират, да пречистват енергийно, да ни предпазват от вирусни инфекции и да създават ароматен фон на нашето всекидневие. Приготвянето на домашна козметика и домашни лечебни средства изисква познаването на най-мощните средства, което природата ни е дарила – растителните и етеричните масла, затова техният спектър на действие е разгледан изключително подробно. Състоянието на нашата кожа, коса и нокти е отражение не само на грижите, които полагаме за тях, но и на храната, която приемаме. Здравословните спа рецепти и идеите за разтоварващи дни ще ни помогнат да се пречистим и „нахраним” кожата си отвътре.
За финал, включените в края на книгата анти-стрес съвети, както и разказите на пет заети жени за техните домашни spa ритуали, ще ни заредят с допълнителна доза вдъхновение. Задна корица:
История на spa и грижите за красота през вековете. Ценен наръчник за приготвяне на масажни масла – след тренировка, против слънце и изгаряния, за еластична кожа, за преборване на настинките, при ставни проблеми… Полезен както за жените, така и за мъжете!
Ритуали за релаксация и тонизиране на тялото и духа! Хранене и красива кожа! Разтоварващи дни и свежи рецепти!
Богат информативен източник при разработване на spa продукти, както и на програми за професионални spa центрове! • Ухаещи шишарки
Подберете около една дузина шишарки. Ако не са добре изсъхнали, изсушете на силно обедно слънце (другият вариант е да ги изсушите във фурната на умерен огън). Целта е да се премахнат бактериите и влагата. Сложете шишарките в кутията от сладолед и напръскайте с избраните от вас етерични масла. Затворете плътно капака и оставете да се „маринова” за едно денонощие. Това е прекрасен натурален ароматизатор, подходящ за изпълнените с уют коледни празници или за къщата ви в планината. Красиво аранжирани в плетена кошница с панделка, те си остават “ever-green” коледна класика.
Ако имате желание, може да „развиете” идеята: към ароматизираните шишарки добавете още шишарки, оцветени в изискани натурални тонове (слонова кост, бледо и тъмно зелено, червено). VIA издателство AUGUSTA Публикувано от
Видях ги в интересен сайт и ми направиха силно впечатление, затова и ги споделям :)
Естествена Коледна Украса – Резени от Портокал и Канела Внесете докосването на природата в дома си тази Коледа като окачите такива изсушени портокалови резени, заедно с канела и дафинови листа. Не само е красиво, но и добавя лъх на природа в стаята. Подходете творчески и украсете стаята – прозорци, закачалки и подобни подходящи места.
Гирлянд от Естествени Портокал, Лайм и канела, свързани с Рафия
Този богат и цветен гирлянд изглежда и ароматизира чудесно през цялата година, навсякъде в дома ви. Направен е от цели изсушени портокали и зелени лимони, резени от лимон и малки канелени пръчици, свързани с естествена рафия. Чудесна декорация за празници, а с портокаловия си аромат, придава на дома ви уют в тези зимни нощи! Изсушени Люти Чушлета
Този огнено червен гирлянд от Люти Чушлета, би бил чудна декорация за целия дом, през цялата година или по Коледа. Във всеки край има по една канелена пръчица.
Естествена коледна украса с Ябълка
Тези резени от Ябълка са декорирани от двете си страни със звезда от Анасон. Не само са приятни за окото, но и разнасят нежен мирис.(за който обича тези аромати разбира се)
Ароматна топка от Розови пъпки
Тази очарователна розова ароматна топка изглежда чудесно върху някой шкаф или в подходяща купа сложени по няколко от тях. Не само елегантно, но и носи аромата на Градината вътре при нас.
Естествена Коледна украса от сух Лайм с Перла
Естествена Коледна украса от сух Портокал с Перла
Гирлянд с Портокал и миниатюрна Тиква Основа за Свещ - Сухи Люти Чушлета с Дафинови листенца Семпъл, но ефектен начин да добавим цвят в стаята.
За да овладеете емоциите си по празниците, за да се изпълните с чувство на благополучие и любов, използвайте силата на етеричните масла. Те са особено подходящи за тези, които имат нужда да подсилят самочувствието си и повдигнат настроението си.
Етеричните масла стимулират енергийния обмен между емоциите и мисълта. Доказано е, че обонянието е свързано с хормоналната система, която пък влияе върху начина, по който се себеусещаме. Канелата е може би най-коледното ухание. Тя има затоплящ ефект и афродизиакални свойства.
Комбинацията с другия коледен аромат – ванилията, засилва усещането за бодрост, празничност и добро настроение. Действат антидепресивно.
Карамфилът расейва тревожността и вдъхва сигурност. Изключително подходящ е за моменти, когато се чувствате емоционално несигурни.
Екстрактът от черен пипер също вдъхва увереност и самочувствие, а се използава и като мощен афродизиак. Твърди се, че този аромат повишава бдителността и помага да преценяваме правилно околните и да не взимаме прибързани решения.
Портокаловото масло успокоява съзнанието и отпуска физическото напрежение. Създава усещане за домашен уют.
Джинджифилът е лек срещу болезненото усещане за самота, което понякога празниците носят със себе си. Действа антидепресивно.
Уханието на лавандула зарежда с усещане за здраве, любов и вътрешен покой.
Розовото масло повдига духа и ни извисява над ежедневните грижи. уханието стимулира сърдечността и е изпитано средство срещу стрес и любовна мъка. изпълва с чувство за удовлетвореност.
Алберт Айнщайн го е казал блестящо: „Не можем да решим проблемите, като използваме същия начин на мислене, който сме използвали, когато сме ги създавали.“ Друг, неизвестен мислител го е казал просто: „Ако правите всичко, така както винаги сте го правили, винаги ще получавате това, което винаги сте получавали."
Уйлям Тейлър, Harvard Business Review
За настроение via Не се загръщай в сиви настроения,
И от магия бяла окрилени,
и пеят ангели от небеса! Нека снежната виелица натрупа пред прага на твоя живот
Годината, която се задава с шепи радост да раздава,
да бъде мирна плодовита и за вас да е честита!
....................................................Нека не броим дните и много да са ни парите!Нека да живеем лудо и всеки ден да бъде чудо!Нека зло под камък спи и по вода да ни върви!Честита Нова Година!
събрала ни във края на годината,
съгряла ни сърцата и душите и дала порив на мечтите!
И всички да живеем дружно -
повече не ни е нужно! ....................................................
За новата година-здраве до амина,
шарени торбички, пълни със парички и гърненце с мед, да е на късмет.
Честита Нова година! Посрещнете я с радост, живейте я в щастие, изпратете я със здраве!
По случай Новата година, моя поздрав приеми и нека радости големи ти носят идващите дни!
ЧНГ! Желая ти много здраве - то винаги е нужно,много щастие - то никога не стига,море от любов и бряг,на който винаги да те чака някой!
Весела Коледа!Животът е кратък, зарежи правилата, прости бързо, целувай бавно,обичай искрено, смей се от сърце и никога не забравяй това,което те е накарало да се усмихнеш!
Усмивки палави да греят на лицата ви,от обич и нежност да преливат сърцата ви!Никога да не угасва пламъкът в очите вии до една да се сбъднат мечтите ви!ЧЕСТИТА НОВА ГОДИНА!
ЩАСТЛИВА НОВА ГОДИНА!- 12 месеца Късмет- 52 седмици Успехи- 365 дни Щастие- 8760 часа Здраве- 525600 минути Любов- 31536000 секунди Радост
Когато в Коледната вечер снегът примамливо блести,когато свещите трептят, а виното искри,в тази нощ излез навън, небето звездно погледнии пожелания за много щастие от мен ти с радост приеми.
Естествена Коледна Украса! :)
Starlight' в темата за подсъзнанието ги споделя :)
Хей вода, водичке,
ти измиваш всичко,
премахваш ти което,
тежи ми на сърцето
Въздуха лечебен вдишвам
навътре в дробовете,
а когато го издишам
ме напускат страховете
Зелено човече във форума на мамите е постнала тази статия и на мен ми хареса.
Много интересна статия от http://gorichka.bg/index.php?p=10&l=1&id=393&ss_PixelFlower=bdcf180082c2033260ba50b2c6fc36a5
(копирам я, надявам се не е проблем, щом посочвам източника Коригирала съм 1-2 печатни грешки)
от Силвия Тулева Сигурно държиш на личното си пространство. Затова ти предлагаме няколко начина естествено и безвредно да се разделиш с досадни съквартиранти като мравките, хлебарките, комарите и молците. Като че ли точно през лятото ни прави впечатление, че делим жилището си с неканени гости – войски от мравки, грабливи хлебарки, комари, които смучат кръвта ни със сламка и още куп хвъркати и пълзящи се опитват да си намерят място в дома ни.
* Мравките мразят краставици, особено тяхната кора, заради терпеноидите, които се съдържат в нея. Затова обелки от краставица, разпръснати по местата, където има мравки, ще ги прогонят. Колкото по-горчива е краставицата, толкова по-добра работа ще свърши. * Содата за хляб е отровна за мравките, затова може да се наръси по пътечките, където минават. Содата за хляб можеш да смесиш с пудра захар в стари капачки от буркани или бутилки, които да поставиш на място, до което мравките лесно могат да стигнат. Тази рецепта върши много добра работа и против хлебарки. * Там, където си забелязал, че щъкат мравки, можеш да измиеш с гъба, напоена с оцет. Изцеденият лимонов сок също върши работа. А ако намериш мястото, от където мравките влизат в къщи, или пък мравуняка – изцеди лимон отгоре, а след това сложи няколко парченца отрязан лимон. * Ако мравките идват от терасата, можеш да си сложиш саксия с мента или джоджен и нашествието ще спре. Или можеш да разпръснеш пакетчета чай от мента. * С етерично масло от мента може да се направи натурален инсектицид против мравки и паяци. Смеси 20 капки ментово масло със 100 мл вода. Разклати добре и напръскай. По този начин хем ще се избавиш от неприятните вредители, хем и в къщата ти ще мирише свежо. * Мравките мразят още и талк, тебешир, утайка от кафе, лют пипер, канела.
* Малко известен факт е, че хлебарките обичат високи места. Ако сложиш борова киселина върху кухненските шкафове (в никакъв случай вътре в тях), хлебарките ще пренесат боровата киселина в гнездата си и ще измрат. Боровата киселина е токсична, ако се погълне, затова дръж я далеч от децата и домашните любимци! * Билката „Коча трева“ (Nepeta cataria) е натурално и сигурно средство против хлебарки. Активната съставка в нея е непеталактон, която не е токсична за човека и домашните любимци, но е крайно омразна за хлебарките. Сушена или прясна кочата трева може да се постави на места, където има хлебарки. От билката също така може да се направи чай, който да се използва като спрей. Не използвай коча трева, ако имаш котка, тъй като ще й подейства като валериан! * Плодовете на дървото Maclura pomifera (http://plants.usda.gov/java/profile?symbol=MAPO) също отблъскват хлебарките. За нашите ширини това дърво изглежда доста екзотично, но въпреки това се среща тук-там, като например в Борисовата градина в София. Ще го познаеш по големите и странни плодове през есента. Плодът се разрязва и се поставя в ъглите на стаята или на места, където често виждаш хлебарки. Твърди се, че осигурява защита за около 2 месеца. * Капан за хлебарки – нужна ти е бутилка от безалкохолно или минерална вода, важното е гърлото да е тясно. В бутилката слагаш малко вино или безалкохолно и я подпираш с нещо, така че хлебарките да могат да се намърдат вътре. Ароматът на виното или безалкохолното ще ги привлече, а формата на бутилката ще им попречи да се измъкнат. * Овесено брашно, обикновено брашно и хоросан. Смесват се равни части от трите съставки, след което сместа се разпределя в капачки и се оставя на ключовите места. Да се пази от деца и домашни любимци!
Комари * Ако там, където живееш, има много комари, най-добре си сложи мрежа на прозорците. За още по-голям ефект на прозорците или на терасата можеш да си засадиш в саксия здравец или индрише, тъй като миризмата на тези две растения отблъсква комарите. Същата работа върши и сандъче с босилек или домати. Не се шегувам! И босилекът, и доматите имат силна миризма, която комарите не понасят, а и можеш да изненадаш приятелите си като ги поканиш на салата от собствената ти тераса. * В къщи пък може да наслагаш малки купички с вода, в които има накиснат карамфил (подправката, не цветето). После в стаите мирише доста приятно. * Етеричните масла също не са за пренебрегване – най-ефикасни са лимонена трева, евкалипт, здравец, лавандула. Можеш да ги сложиш в ароматна лампа, а ако нямаш такава – капни няколко капки в купички с вода. Друг вариант е да си направиш свещ с някое от тези масла. Тук (http://candleandsoap.about.com/od/votivesandcontainers/ss/sscitronella.htm) можеш да видиш как става това. * За още по-голяма сигурност може да си намажеш китките и глезените с някое от тези масла. Аз обикновено ги използвам в чист вид, но според специалистите е по-добре да се смесят с някое базисно масло – ако нямаш такова, зехтин или олио ще ти свършат работа. Според изследване на New England Journal of Medicine (http://content.nejm.org/) намазано върху тялото маслото от евкалипт действа за около 2 часа, а лимонената трева около 20 минути. Има и една рецепта за спрей, който е много ефикасен не само срещу комари, но и срещу всякакви други насекоми: 2 -3 глави чесън, обелени и счукани в хаванче се смесват с 0,5 л. вода, разклаща се добре и след това течността се прецежда през тензух. Течността става както за мазане срещу комари (действа за около 5-6 часа), така и за пръскане срещу хлебарки, паяци и мравки. Недостатъкът е, че доста понамирисва. * Ако вече си станал жертва на комарите и сега те сърби неудържимо, за успокояване на възпалението можеш да пробваш да натъркаш ухапаното място с някое от следните неща: лавандулов или камфоров спирт, паста за зъби или счукана таблетка аспирин.
Молци * Едно от най-силните средства против молци е кедровото дърво – тресчици или талаш от кедрово дърво се слагат в тензух, а за да е още по-силно, може да се капнат и няколко капки кедрово масло. * Могат да се направят и различни смески от билки, които се поставят в платнени или тензухени торбички и с аромата си държат молците далеч. Най-подходящите съставки за целта са лавандула, листенца от роза, розмарин, мента, карамфил (подправката), сушена лимонова кора.
За още ефективни рецепти можеш да се поровиш в тези сайтове:
http://www.surfinthespirit.com/home/pest-control.html
http://www.nomorepests.co.uk/NaturalPestControlYouMayHaveInYourCupboard.html
http://www.pestinformation.com/